laion/Wikipedia-Exotic huggingface dataset:
ეკატერინბურგის ნათლისღების საკათედრო ტაძარი

ეკატერინბურგის ნათლისღების საკათედრო ტაძარი (რუს. Богоявленский собор) — ყოფილი მართლმადიდებლური ტაძარი სვერდლოვსკის ოლქში, ქალაქ ეკატერინბურგში. ეკლესია შენდებოდა 1771-1774 წლებში. ტაძარი ააფეთქეს 1930 წელს. აგებული იყო ბაროკოს სტილში. 1919 წლიდან ტაძარი იყო საკათედრო. ითვლებოდა ქალაქის ერთ-ერთ არქიტექტურულ და სასულიერო სიმბოლოდ. 1745 წელს, რათა შეეცვალათ მოძველებული ეკატერინეს სახელობის ტაძარი სავაჭრო მოედანზე, დაიწყეს ხის ნათლისღების ეკლესიის მშენებლობა, რომლის მშენებლობაც დასრულდა 1747 წელს. 1755 წელს ეკლესიას მიაშენეს პეტრე და პავლე მოციქულების სახელობის ეგვტერი. 1770 წელს ეს ეგვტერი დაშალეს და გადაიტანეს ამაღლების გორაზე, სადაც აღადგინეს და ჩამოაყალიბეს ეკატერინბურგის ამაღლების ტაძარი, ხოლო მის ადგილზე 1771 წლის 17 ივლისს ააგეს ქვის ორსართულიანი ტაძარი. ნათლისღების საკურთხეველი პირველ სართულზე აკურთხეს 1774 წლის 30 აპრილს. 1833 წლიდან ტაძარმა საკათედროს სტატუსი მიიღო. 1906 წელს ტაძრის სიახლოვეს აღმართეს ალექსანდრე II-ის ძეგლი, რომელიც დღემდე არ შემორჩენილა. ტაძართან იმართება ქალაქის ყველაზე მნიშვნელოვანი ღონისძიება ლიტანიობა, საპატიო სტუმრებთან შეხვედრა. პირველი მსოფლიო ომის პერიოდში ტაძარი პოლკის ეკლესიად გამოიყენებოდა 126-ე სათადარიგო ქვეითი პოლკისათვის. 1930 წლის იანვარში საბჭოთა ხელისუფლებამ ტაძარი დახურა, ხოლო ამავე წლის ზაფხულში ააფეთქეს სამშენებლო მასალების მისაღებად. ტაძარი აგებული იყო XVIII საუკუნისათვის დამახასიათებელ ბაროკოს სტილში. თანამედროვეთა დაკვირვების თანახმად, ნათლისღების ტაძარი ძლიერ ჩამოჰგავდა სანქტ-პეტერბურგის წმინდა პეტრესა და პავლეს საკათედრო ტაძარს. შენობის სიგრძე იყო 55,5 მეტრი, სიგანე - 25,6, ხოლო სიმაღლე - 40,5 მეტრი. ხუთსართულიანი სამრეკლოს სიმაღლე აღწევდა 66,2 მეტრს და 100 წლის განმავლობაში ეს იყო ყველაზე მაღალი არქიტექტურული ნაგებობა ქალაქში. 180 კვ. საჟენის ფართობის მქონე ტაძარი იტევდა 4 500 ადამიანს. შენობა შეღებილი იყო ცისფრად. მთავარი ტაძრის კანკელი იყო სამსართულიანი, ხოლო ეგვტერებისა ორსართულიანი. სამრეკლოზე ეკიდა 9 ზარი, რომელთა საერთო წნა იყო 10 ტონა. 2000-იანი წლების ბოლოდან, ეკატერინბურგის ეპარქიის ხელმძღვანელობამ დააყენა საკითხი ტაძრის ტერიტორიაზე ეკატერინბურგის ეპისკოპოსების დაკრძალვისათვის ადგილის გამოყოფის შესახებ, რამაც გამოიწვის კამათი ქალაქის ხელისუფლებასთან.. Кафедральный Богоявленский собор. Прошлое и настоящее. Богоявленский Кафедральный собор[მკვდარი ბმული] ↑ «Кафедральный на Кафедральной»: С.И.Ворошилин, краевед, кандидат мед. наук. დაარქივებულია ორიგინალიდან — 2013-07-27. ციტირების თარიღი: 2018-06-07. ↑ Могилы на центральной площади. В Екатеринбурге накануне нашумевших «царских дней» строители разворошили старый конфликт между мэрией и епархией. დაარქივებული 2009-05-24 საიტზე Wayback Machine. Новая газета 3 июля 2008 г. ↑ Начались раскопки на центральной площади Екатеринбурга, где были найдены останки трех священнослужителей NEWSru.com 3 июля 2008 г.
პაკ ჯი მინი

პაკ ჯი მინი (კორ. 박지민; დ.13 ოქტომბერი, 1995, პუსანი, სამხრეთი კორეა) — სამხრეთ კორეელი მომღერალი. ბოიბენდ BTS-ის ვოკალისტი და მოცეკვავე. ჯიმინი დაიბადა 13 ოქტომბერს, 1995 წელს, პუსანში, სამხრეთი კორეა. ჯგუფში დებიუტამდე ჩააბარა „Busan High Sсhool of Arts-ის" ცეკვის განყოფილებაში, შემდეგ გადაიყვანეს „Korea Art High School-ის" მუსიკალურ განყოფილებაში. მთავარი სტატია: BTS (ჯგუფი). 2012 წელს ის დაამტკიცეს ჯგუფის წევრად. პირველად მას სურდა Baby G-ის ფსევვდონიმი ჰქონოდა, თუმცა შემდეგ გადაწყვიტა საკუთარი სახელის დატოვება. 2013 წლის 13 ივნისს შედგა ჯიმინის დებიუტი, როგორც BTS-ის წევრის, სინგლით „No More Dream“ , ალბომიდან „2 Cool 4 Skool“. 2016 წელს გამოვიდა მისი სოლო სიმღერა „Lie", 2017 წელს კი - „Serendipity". BTS ↑ Bangtan Boys MV "No More Dream" Lacks Reality. Seoul Beats. ციტირების თარიღი: February 9, 2017.
ანა ტყებუჩავა

ანა ტყებუჩავა (დ. 30 სექტემბერი, 1983) — ქართველი მსახიობი. თამაშობდა შოთა რუსთაველის სახელობის თეატრში. ჰყავს მეუღლე და ორი შვილი. 2011: „ჭამა და სექსი“ რეჟ. გიორგი ლიფონავა 2012: „ჩემი ცოლის დაქალის ქორწილი“ (ნინა გურაბანიძე) რეჟ. გიორგი ლიფონავა „ჩემი ცოლის დაქალები“ ( ნინა გურაბანიძე) რეჟისორები გიორგი ლიფონავა, თენგო მეგრელიშვილი, მიშა მშვილდაძე, ირაკლი საღინაძე ჩცდ დაარქივებული 2020-08-13 საიტზე Wayback Machine.
კიმ ჯუნ მიონი

კიმ ჯუნ-მიონი (კორ. 김준면, ჩინ.: 金俊勉, ინგლ. Kim Joon Myun დ.22 მაისი, 1991, სეული, სამხრეთი კორეა), ასევე ცნობილი ფსევდნიმით სუჰო (კორ. 수호, ინგლ. Suho) — სამხრეთ კორეელი მომღერალი, მსახიობი. სამხრეთ კორეულ-ჩინური ბოიბენდ EXO-ს წევრი და ლიდერი. სუჰოს მამა პროფესორია Soon Chunhyang-ის უნივერსიტეტში, დედა ადრე პედაგოგად მუშაობდა სკოლაში, ახლა კი - დიასახლისია. მას ჰყავს ოთხი წლით უფროსი ძმა. ოფიციალური გვერდი დაარქივებული 2017-07-31 საიტზე Wayback Machine.
ჯი ჩან უკი

ჯი ჩან უკი (დ. 5 ივლისი, 1987, ანიანი, კიონგიდო, სამხრეთი კორეა) — სამხრეთ კორეელი მსახიობი. პოპულარული გახდა სატელევიზიო სერიალებიდან: „Healer" (2014-2015), „The K2" (2016) და „საეჭვო პარტნიორი" (2017). უკმა თავისი კარიერა მუსიკალურ თეატრში დაიწყო. მისი დებიუტი 2006 წელს შედგა, ფილმში „Days..." და ჰქონდა უმნიშვნელო როლი 2008 წლის სატელევიზიო დრამაში „You Stole My Heart". მის ოფიციალურ სადებიუტო ფილმს წარმოადგენს „მძინარე მზეთუნახავი". [https://www.instagram.com/jichangwook/ ჯი ჩან უკი ინსტაგრამზე [1] დაარქივებული 2016-11-19 საიტზე Wayback Machine.
ნიჟნიაია-სინიაჩიხის ფერისცვალების ეკლესია

ნიჟნიაია-სინიაჩიხის ფერისცვალების ეკლესია (რუს. Спасо-Преображенская церковь) — მართლმადიდებლური ტაძარი სვერდლოვსკის ოლქში, ალაპაევსკის რაიონის სოფელ ნიჟნიაია-სინიაჩიხაში. ეკლესია შენდებოდა 1794-1823 წლებში. ფერისცვალების ეკლესიას აქვს ფევერალური მნიშვნელობის ისტორიულ-არქიტექტურული ძეგლის სტატუსი. ტაძარი მიეკუთვნება რუსეთის მართლმადიდებელი ეკლესიის მოსკოვის საპატრიარქოს კამენსკის ეპარქიას. მრევლი სოფელ ნიჟნიაია-სინიაჩიხაში ჩამოყალიბდა XVIII საუკუნის 50-იან წლებში, როდესაც ააშენეს ხის ტაძარი უფლის ფერისცვალების სახელზე. მისი გაუქმების თარიღი უცნობია, ტაძრის კანკელი გადაიტანეს ახალი ტაძრის ქვედა სართულზე. ქვის ორსართულიანი და ორსაკურთხევლიანი ფერისცვალების ეკლესიის მშენებლობა დაიწყეს 1794 წლის 12 მაისს და დასრულდა 1823 წელს ადგილობრივი ქარხნის მფლობელების იაკოვლევების ფინანსებით. ქვედა ტაძარი აკურთხეს 1810 წლის 3 თებერვალს ღვთისმშობლის კვართის სახელზე. ზედა ტაძარი კი აკურთხეს 1845 წლის 23 ივნისს ფერისცვალების სახელზე. ეკლესიის შიგნით შემონახულია XIX საუკუნის მოხატულობის კვალი. 1895 წელს მიმდინარეობდა ტაძრის რემონტი. ტაძრის მრევლის შემადგენლობაში შედიოდა სოფლების ხალემინის, იამოვის, პუტილოვისა და კაბაკოვის მოსახლეობა. 1917 წლის რევოლუციის შემდეგ ეკლესიაში განთავსებული იყო საწყობი, წისქვილი, ხორბლის საშრობი, 1937 წლიდან კი ხორბლის საცავი. 1960-იან წლებში ადგილობრივმა მოსახლეობამ სიძველისგან ჩამოფხავებული ეკლესია შეარემონტა. 1960-იანი წლების ბოლოდან ეკლესია სახელმწიფო დაცვის ქვეშაა, როგორც არქიტექტურის ძეგლი. 1977 წელს რესტავრაცია დასრულდა. 1980-იან წლებში ივან სამოილოვის ინიციტივით დაიწყო ხის ხუროთმოძღვრების მუზეუმის შექმნის პროცესი. ამჟამად მუზეუმში ასევე წარმოდგენილია ხატები, საეკლესიო წიგნები და საგნები. ფერისცვალების ეკლესია აგებულია ციმბირული ბაროკოს სტილში. აღმოსავლეთიდან ტაძრის ძირითად სივრცეს ეკვრის აფსიდი, რომელიც გადახურულია გუმბათით. გუმბათების რაოდენობაა ათი. ეკლესია შეღებილია ღია მწვანე ფერში, არქიტექტურული ელემენტები კი თეთრად. Епископ Ириней (Орда) Нижне-Синячихинский завод // Приходы и церкви Екатеринбургской епархии. — Екатеринбург: Братство Св. Праведного Симеона Верхотурского Чудотворца, 1902. — С. 216—217. Каптиков А.Ю. Свод памятников истории и культуры Свердловской области / ред. В.Е.Звагельская. — Екатеринбург: Сократ, 2008. — Т. 2. — С. 111—112. — 648 с. — ISBN 978-5-88664-323-7. Нижняя Синячиха. Церковь Спаса Преображения. Спасо-Преображенский храм в Нижней Синячихе
ეკატერინბურგის ჯვართამაღლების ეკლესია

ეკატერინბურგის ჯვართამაღლების ეკლესია (რუს. Крестовоздвиженская церковь) — მართლმადიდებლური ეკლესია სვერდლოვსკის ოლქში, ქალაქ ეკატერინბურგში, ჯვართამაღლების მამათა მონასტრის ტერიტორიაზე. ეკლესია შენდებოდა 1878-1880 წლებში. ეკლესია მიეკუთვნება რუსეთის მართლმადიდებელი ეკლესიის მოსკოვის საპატრიარქოს ეკატერინბურგის ეპარქიას. ქვის ერთსაკურთხევლიანი ჯვართამაღლების ეკლესიის მშენებლობა დაიწყეს 1878 წელს ვასენცოვისა და ჯვართამაღლების ქუჩის კუთხეში, როგორც ბავშვთა თავშესაფრის კარის ეკლესია. მშენებლობა მიმდინარეობდა ვაჭარ ვ. კრივცოვის ფინანსებით. 1880 წლის 24 აგვისტოს ეკლესია აკურთხეს უფლის ჯვართამაღლების სახელზე. ტაძარში შენახულია ცხოველმყოფელი ჯვრის ნაწილი და ექვსი წმინდანის სხეულის ნაწილი - პატრიარქ პავლეს, მოწამე ტრიფონის, მერკურის, ორესტის, ევგენიასი და დიდმოწამე პანტელეიმონისა (მედიცინის მფარველი). დაარსების მომენტიდან ეკლესია გამოიყენება, როგორც საპოლკო, ჯარისკაცებისათვის. აქ განთავსებული იყო მე-12 ველიკოლუცკოს პოლკი. აქედან წავიდნენ რუსეთ-იაპონიის ომის ფრონტის ხაზზე 1904 წელს 139-ე მორშანის პოლკის ჯარისკაცები. ომის შემდეგ ყაზარმებში განთავსდა 185-ე ოროვაის პოლკი. პოლკს სახელი ეწოდა ადგილ ოროვაიდან, სადაც რუსეთის არმიამ გაიმარჯვა რუსეთ-შვედეთის უკანასკნელ ომში. ოროვაისკის პოლკი ფრონტზე გაემგზავრა 1914 წელს და გმირულად იბრძოდა კარპატებში, სადაც დაიშალა კივეც ომის შემდეგ. მოგვიანებით პირველი მსოფლიო ომის წლებში ასევე ჯვართამაღლების ტაძრიდან გაემგზავრნენ ფრონტის ხაზზე სარეზერვო ბატალიონის ჯარისკაცებიც. სამიარუსიან კანკელზე გამოსახული იყო 33 ხატი. 1919 წლიდან ეკლესია სამრევლოა. 1922 წელს ტაძრიდან გაიტაცეს 19 ფუნტი ვერცხლი (7,7 კგ.). 1926-1930 წლებში ჰქონდა საკათედრო ტაძრის სტატუსი. 1930 წლის 12 თებერვალს საქალაქო საბჭოს გადაწყვეტილებით ეკლესია დაახურეს. დაანგრიეს გუმბათი და სამრეკლო. ეკლესიის დახურვის შემდეგ მის შენობაში განათავსეს სხვადასხვა სახელოსნო. 1993 წელს ეკლესიაში აღსდგა ღვთისმსახურება. 1999-2000 წლებში ტაძარს დაადგეს ახალი გუმბათი. Сайт настоятеля монастыря ↑ 1.0 1.1 1.2 Официальный сайт Екатеринбургской епархии. დაარქივებულია ორიგინალიდან — 2013-04-17. ციტირების თარიღი: 2018-06-07. ↑ Вырванные страницы истории. Об истории Крестовоздвиженского монастыря г. Екатеринбурга | Православная газета ↑ Православная газета
ბუხარის ქარავან-სარაი

ბუხარის ქარავან-სარაი (აზერ. Buxara karvansarayı) აღიმართა XV საუკუნის ბოლოს სავაჭრო გზაზე, რომელიც გადიოდა შემახის ჭიშკარზე. იგი განლაგებულია ქალწულის კოშკის მახლობლად — კოშკის (გიულიას) ქუჩა 2. ქარავან-სარაი ძირითადად იყო ცენტრალური აზიის ვაჭრების დასავენებელი ადგილი. 1964 წელს ბუხარის ქარავან-სარაის რესტავრაცია ჩაუტარდა, ამის შედეგად იგი შენობა გამოცალკავებულ იქნა სხვა უფრო ძველი ნაგებობებისაგან, რამაც საშუალება მისცა მას გამოაშკარავებულიყო. ქარავან-სარაის ფორმა სტანდარტული ოთხკუთხედია. იგი გარშემორტყმულია აივნებითა და გალიებით, პორტალი კი გამოზნექილია. მას გააჩნია რვაკუთხა ეზო. ქარავან-სარაის არქიტექტურული კომპოზიციის ძირითადი ნაწილი ჩამოყალიბებულია შიდა თაღებით, რომლებიც შიდა ეზოს გარშემო არიან განლაგებულნი. ქარავან-სარაის ეზოში განლაგებულია რესტორანი, რომელშიც მზადდება აზერბაიჯანული სამზარეულოს ეროვნული კერძები. ↑ Museums, Reserves, Galleries of Baku — National Tourism Promotion Bureau, 2017.
TCP/IP

TCP/IP იგივე (Transmission Control Protocol/Internet Protocol) — დღეისათვის ყველაზე ფართოდ გავრცელებული პროტოკოლთა სტეკი. TCP/IP Internet-ი და მრავალი ორგანიზაცია საკუთარ Intranet ქსელში იყენებს TCP/IP სტეკს მისი თავსებადობისა და მასშტაბირებადობის შესაძლებლობის გამო. TCP/IP სტეკს შეუძლია დააკავშიროს სხვადასხვა რაოდენობის კვანძები მეინფრეიმული სისტემებიდან დაწყებული, ქსელური სერვერების, desktop კომპიუტერების და ასობით მოწყობილობის ჩათვლით. TCP/IP სტეკის ფართოდ გავრცელება არ ნიშნავს, რომ ის მარტივი დასაკონფიგურირებადი პროტოკოლია. მას შემდეგ რაც ცხადი გახდა TCP/IP სტეკში განსაზღვრულ ზოგიერთ პროტოკოლს TCP/IP სტეკის შესწავლა რეკომენდებულია მისი კონფიგურაციის შესწავლით. TCP/IP სტეკის კონფიგურირების საკითხი მნიშვნელოვნადაა დაკავშირებული მასში გამოყენებული მოწყობილობათა დამისამართების სქემასა და სისტემათა კონფიგურირებაზე. განვიხილოთ მარტივი სისტემისთვის TCP/IP პარამეტრები კონფიგურირების საკითხი. TCP/IP სტეკის კონფიგურირება გულისხმობს სისტემის სწორად კონფიგურირების ცოდნას. სისტემის TCP/IP პარამეტრების დასაკონფიგურირებლად საჭიროა IP მისამართის, Subnet Mask-ისა და Default Gateway-ის სწორად განსაზღვრა და დაკონფიგურირება. განვიხილოთ თითოეული. IP მისამართი არის 32 თანრიგა უნიკალური მნიშვნელობა, რომელიც ენიჭება სისტემას ლოგიკური იდენტიფიკატორის როლში. ასეთი იდენტიფიკატორის გარეშე შეუძლებელია ქსელში ჩართული სისტემის კომუნიკაცია ნებისმიერ სისტემასთან ლოკალურ ან გლობალურ ქსელში. ჩვეულებრივ, IP მისამართის ათობითი ჩანაწერი გამოიყურება როგორც, მაგალითად, 192.168.1.15. როგორც ვხედავთ ჩანაწერი შედგება სიმბოლო ‘.’ -თი (წერტილი) ერთმანეთისაგან გამოყოფილი 4 ნაწილისგან (ათობითი მნიშვნელობისგან). თითოეულ ამ ნაწილს ეწოდება ოქტეტი. ყოველი ოქტეტის მნიშვნელობა წარმოადგენს 8 ბიტის შესაბამისი მნიშვნელობის ათობით ჩანაწერში წარმოდგენის შედეგს. ყოველი IP მისამართი შედგება ორი ნაწილისაგან: ქსელის ID და ჰოსტის ID. იმ მიზნით, რომ განისაზღვროს ქსელის მიერ დაკავებული ბიტების რაოდენობა გამოიყენება Subnet Mask-ი. ბიტების ის რაოდენობა, რომელიც ქსელის ID-ს ავსებს 32 თანრიგა IP მისამართამდე ქსელში წარმოადგენს ჰოსტის ნაწილს. IP მისამართის ჰოსტის ნაწილით განისაზღვრება ქსელში სისტემათა რაოდენობა. სანამ ქვექსელების შესწავლას დაიწყებთ საჭიროა IP მისამართების ბინარულის სწავლა. როგორც ზემოთ არის აღნიშნული IP მისამართი შედგება 32 თანრიგისგან (მაგალითად, 11000000101010000000000100001111), რომელიც გაგების გამარტივების მიზნით იყოფა ოთხ ტოლ ნაწილად 8-8 ბიტად (ოქტეტად) (11000000.10101000.00000001.00001111). შემდგომ ოთხივე ოქტეტი გადაყავთ შესაბამის ათობით ჩანაწერში (192.168.1.15). ასეთი სახით მიღებულ მისამართს ეწოდება IP მისამართის ათობით-წერტილოვანი ჩანაწერი (decimal dotted) ან უბრალოდ IP მისამართი. ნახ. 4.3-ზე ნაჩვენებია ყოველ ნახ. 4.3. ბიტთან ასოცირებული მნიშვნელობა ოქტეტში შესაბამისი ბიტთან ასოცირებული მნიშვნელობა. როგორც ნახ. 4.3-დან ჩანს ოქტეტში ბიტების ნუმერაცია იწყება მარჯვნიდან. 0 – 255 შუალედიდან ნებისმიერი ათობითი მნიშვნელობის 4 მისაღებად ოქტეტში საჭიროა ოქტეტის იმ ბიტზე დავსვათ 1-ის ტოლი მნიშვნელობა, რომელიც ამ რიცხვის მისაღებად არითმეტიკულ გამოსახულებაში მონაწილეობს, ხოლო სხვა ბიტებიზე კი - 0-ის ტოლი მნიშვნელობა. Internet History (ინგლისური) დაარქივებული 2017-10-02 საიტზე Wayback Machine.
ვეს კავკაზი

„ვეს კავკაზ“ (რუს. Весь Кавказ, „მთელი კავკასია“) — ილუსტრირებული კრებული. ერთადერთი ნომერი გამოვიდა თბილისში 1903 წელს. მიძღვნილი იყო კავკასიელ ხალხთა (ქართველები, სომხები, აზერბაიჯანელები) კულტურულ-პოლიტიკური და სოციალურ-ეკონომიკური ისტორიის საკითხებისადმი. კრებული იყოფა 11 განყოფილებად (ქრონოლოგია, ადმინისტრაცია, გეოგრაფია, ისტორია, ეთნოგრაფია, სოფლის მეურნეობა, ვაჭრობა-მრეწველობა, სამთო საქმე, ლიტერატურა, ბიბლიოგრაფია). ქართული საბჭოთა ენციკლოპედია, ტ. 4, თბ., 1979. — გვ. 381.
დიერდ შკეპფლინი

დიერდ შკეპფლინი (უნგრ. Schöpflin György András; დ. 24 ნოემბერი, 1939, ბუდაპეშტი, უნგრეთი — გ. 19 ნოემბერი, 2021) — უნგრელი პოლიტიკოსი და ევროპარლამენტის წევრი უნგრეთიდან. უნგრეთის მმართველი პარტიის ფიდესის წევრი, რომელიც ევროპის სახალხო პარტიის ნაწილია. შკეპფლინი ევროპარლამენტის საგარეო საქმეთა კომიტეტის წევრია. საკონსტიტუციო საქმეთა კომიტეტის თავმჯდომარის მოადგილე და ევროპის ძალთა შერიგების ჯგუფის წევრია. ლონდონის კოლეჯის სლავური და აღმოსავლეთ ევროპის კვლევების სკოლის პოლიტიკის პროფესორი, რომელიც მუშაობდა და გამოაქვეყნა სახელმწიფოს, იდენტობისა და პოლიტიკური ხელისუფლების შესახებ ნაშრომები. ↑ About Us – Reconciliation of European Histories Group. Reconciliation of European Histories Group. ციტირების თარიღი: 1 August 2011.
გაზომვებზე დამყარებული კვანტური გამოთვლები

გაზომვებზე დამყარებული კვანტური გამოთვლები (ცნობილი როგორც Measurement-based Quantum Computing ან One-way Quantum Computing ) - კვანტური გამოთვლების წარმოების ერთ-ერთი ყველაზე ცნობილი სქემა, სადაც მრავალ სისტემიანი კონკრეტული კვანტური გადახლართული მდგომარეობა წინასწარ არის მომზადებული. კვანტური ინფორმაციის ჩაწერა, უნიტარული გარდაქმნა და წაკითხვა კი ხდება ერთ სისტემიანი გაზომვებით. მნიშვნელოვანია გვახსოვდეს რომ კვანტური გაზომვები კონკრეტულ შედეგს ყოველთვის რაღაც ალბათობით გვაძლევს, ანუ გაზომვის შედეგის წინასწარ განსაზღვრა შეუძლებელია. მიუხედავად ამისა, შესაძლებელია ალბათობითი გაზომვების შედეგებზე დავამყაროთ მთლიანი გამოთვლითი სქემა. კლასიკურ კომპიუტერში შესაძლებელია ავარჩიოთ ელემენტარული გარდაქმნების სიმრავლე რომელიც შეიჩავს NOT, OR და AND გარდაქმნებს და ამ სიმრავლით ავაგოთ ნებისმიერი ფუნქცია. ასევე კვანტურ გამოთვლებში შესაძლებელია შეირჩეს რამდენიმე კვანტური გარდაქმნა რომელთა ერთობლიობა გვაძლევს ნებისმიერ კვანტურ გარდაქმნას. ესენია: ადამარის მატრიცა: H = 1 2 [ 1 1 1 − 1 ] {\displaystyle H={\frac {1}{\sqrt {2}}}{\begin{bmatrix}1&1\\1&-1\end{bmatrix}}} , ფაზის მატრიცა: R ϕ = [ 1 0 0 e i ϕ ] {\displaystyle R_{\phi }={\begin{bmatrix}1&0\\0&e^{i\phi }\end{bmatrix}}} და ორ სისტემიანი მატრიცა: CNOT = [ 1 0 0 0 0 1 0 0 0 0 0 1 0 0 1 0 ] {\displaystyle {\mbox{CNOT}}={\begin{bmatrix}1&0&0&0\\0&1&0&0\\0&0&0&1\\0&0&1&0\end{bmatrix}}} . შესაძლებელია ავარჩიოთ სხვა გარდაქმნის სიმრავლეებიც, რომლებიც ასევე უნივერსალური იქნება. გაზომვებზე დამყარებულ კვანტურ გამოთვლებში აუცილებელია რომ წინასწარ მომზადებული სისტემა იყოს გადახლართული. ერთ-ერთი ყველაზე ცნობილი გადახლართული მდგომარეობა რომელიც გამოიყენება ამ გამოთვლებში არის კლასტერის მდგომარეობა (cluster state) . ეს სისტემა შესაძლებელია გამოისახოს გრაფის სახით და უფრო ზოგადად ის კვანტური გრაფის მდგომარეობებს მიეკუთვნება. ასევე შესაძლებელია კვანტური ჰიპერგრაფების მდგომერეობის გამოყენება. ↑ R. Raussendorf and H. J. Briegel, Phys. Rev. Lett. 86, 5188 – Published 28 May 2001 https://doi.org/10.1103/PhysRevLett.86.5188 ↑ M. Nielsen and I. Chuang, Quantum Computation and Quantum Information, Cambridge University Press, 2000 ↑ R. Raussendorf, D. E. Browne and H. J. Briegel (2003). "Measurement based Quantum Computation on Cluster States". Phys. Rev. A. 68 (2): 022312. doi:10.1103/PhysRevA.68.022312 ↑ M. Hein; J. Eisert; H. J. Briegel (2004). "Multiparty entanglement in graph states". Physical Review A. 69: 062311. arXiv:quant-ph/0307130 . doi:10.1103/PhysRevA.69.062311 ↑ M. Gachechiladze, O. Gühne, A. Miyake - arXiv:1805.12093, (2018)
სოციალური ინჟინერია

სოციალური ინჟინერია სოციალური ინჟინერია ეს არის ფსიქოლოგიური მანიპულაცია და შეტევა , რომლის დროსაც გარეშე პირი სისტემაზე ან ქსელზე მონოპოლირების მოპოვების მიზნით ახორციელებს მოტყუების გზით მომხმარებლის გამოკითხვას და ამისათვის იყენებს e-mail-ს, სატელეფონო ზარს, პირად მიმოწერას ან პირზე ფსიქოლოგიურ დაკვირვებას. ამ ფორმით ის გებულობს ავტორიზირებული მომხმარებლის მონაცემებს და მათ საფუძველზე ახერხებს სისტემაზე ან ქსელზე წვდომას. ჰაკერი ადმინისტრატორი, რომლის დროსაც გარეშე პირი უკავშირდება ავტორიზირებულ მომხმარებელს და ეცნობა მას როგორც ქსელის ადმინისტრატორი. მისგან ითხოვს პრივილეგირებულ ინფორმაციას, მაგალითად, როგოცაა პაროლი; ჰაკერი მომხმარებელი, რომლის დროსაც გარეშე პირი უკავშირდება ქსელის ადმინისტრატორს და ეცნობა მას როგორც ავტორიზირებულ მომხმარებელი, რომელსაც სისტემაზე ან ქსელთან დაკავშირებისას შეექმნა გარკვეული პრობლემები და საჭიროებს დახმარებას; ჰაკერი ვენდორი, რომლის დროსაც გარეშე პირი უკავშირდება ავტორიზირებულ მომხმარებელს და ეცნობა მას როგორც პროგრამული უზრუნველყოფის ვენდორი, ატყობინებს მას თითქოსდა პროგრამული უზრუნველყოფის განახლების თაობაზე და სთხოვს მას განახლების დაინსტალირებას. სოციალური ინჟინერიის შეტევის გავრცელებულ ტიპს წარმოადგენს ე.წ. phishing შეტევა. ეს არის შეტევის ტიპი, რომლის დროსაც გარეშე პირი ქმნის ისეთ web-გვერდს, რომელიც მგამოიყურება, როგორც მისი ორიგინალი პოპულარული web-გვერდი (მაგალითად, რომელიმე ბანკის ან eBay-ის web-გვერდი). როდესაც ავტორიზირებული მომხმარებელი შეეცდება ასეთ web გვერდზე შესვლას მის მიერ გამოყენებული მომხმარებლის მონაცემები (სახელი და პაროლი) მისდის გარეშე პირს, რომელიც სარგებლობს ამ მონაცემებით და ორიგინალ web-გვერდზე ცდილობს ავტორიზირებულ მომხმარებლად თავის წარმოჩენას.
ლაბიაუს ციხესიმაგრე

ლაბიაუს ციხესიმაგრე (რუს. Замок Лабиау) — ტევტონთა ორდენის უძველესი პრუსიული ციხესიმაგრე, მდებარეობს ქალაქ პოლესკში, კალინინგრადის ოლქი, რუსეთის ფედერაცია. ციხესიმაგრე დააარსეს 1280 წელს. რსფსრ-ის მინისტრთა საბჭოს 1960 წლის 30 აგვისტოს დადგენილებით ლაბიაუს ციხესიმაგრე აყვანილია სახელმწიფო დაცვის ქვეშ. ამჟამად წარმოადგენს კალინინგრადის ოლქის ფედერალური მნიშვნელობის კულტურული მემკვიდრეობის ძეგლს. დღესდღეობით გამოიყენება მუზეუმად და თოჯინების თეატრად. წარმოადგენს რუსეთის მართლმადიდებელი ეკლესიის საკუთრებას. 1277-1280 წლებში პრუსიული ციხესიმაგრისა და ხისა და ტალახისაგან აგებული გამაგრებული შენობის ადგილზე ტევტონთა ორდენის წარმომადგენლებმა ააგეს ქვის ციხესიმაგრე, რომელსაც 1330 წელს უწოდეს ლაბიაუ, მდინარე ლაბის მიხედვით. 1360 წლისათვის აგებული იყო ოთხი აგურისა და ქვის ნაგებობა, გალავნით და წყლის არხით გარშემო. 1454 წელს პრუსიის კავშირმა დაიწყო ციხესიმაგრის შტურმი, მაგრამ ციხის დამცველებმა, რომლებსაც ხელმძღვანელობდა ალბრეხტ შპარუკელი, ყველა შეტევა მოიგერიეს. 1519 წლის მაისში აქ გაიმართა შეხვედრა ტევტონთა ორდენის მაგისტრ ალბრეხტსა და ვასილი III-ის ელჩებს შორის. ორდენის სეკულარიზაციის შემდეგ ციხესიმაგრე გადავიდა ჰერცოგ ალბრეხტის ხელში. 1526 წელს ალბრეხტმა ციხესიმაგრე აჩუქა თავის რძალს დოროთეა დანიელს. დოროთეას გარდაცვალების შემდეგ ციხესიმაგრის დიასახლისი გახდა ჰერცოგ ალბრეხტის მეორე ცოლი ანა მარია ბრაუნშვაიგელი. 1564 წელს რაინდთა დარბაზი მოხატა იტალიელმა მხატვარმა იოჰან ბაპტისტმა. 1656 წლის 20 ნოემბერს ლაბიაუში შედგა შვედეთის მეფის კარლ გუსტავისა და ბრანდენბურგის კურფიურსტ ფრიდრიხ ვილჰელმის ცნობილი შეხვედრა, რომლის შედეგიც იყო პოლონეთის დამოკიდებულებისაგან გათავისუფლება. 1860 წელს ციხესიმაგრე გადააკეთეს, რომლის შემდეგაც იგი გამოიყენებოდა ციხედ. 1917 წელს ციხესიმაგრე დაწვეს. საბჭოთა მმართველობის პერიოდში, კერძოდ 1948 წლიდან 1963 წლამდე ციხესიმაგრე კვლავ ციხედ გამოიყენებოდა. მასში განთავსებული იყო ქარხანაც, რომლის დროსაც შეცვალეს შიდა ხედი, კიბეები და კორიდორი. 1968 წელს მოხდა მოკლე ჩართვა და ხანძარმა გაანადგურა სახურავი და ზედა სართულის ნაწილი. ქარხანა დაიხურა და იჯარით გაიცა. ციხესიმაგრიდან შემორჩენილია მხოლოდ კედლები და სარდაფი. Пруссия 39 ↑ Объекты культурного наследия федерального значения Калининградской области. დაარქივებულია ორიგინალიდან — 2020-08-09. ციტირების თარიღი: 2018-06-08.
პროისიშ-აილაუს ციხესიმაგრე

პროისიშ-აილაუს ციხესიმაგრე (რუს. Замок Прейсиш-Эйлау) — ტევტონთა ორდენის უძველესი პრუსიული ციხესიმაგრე, მდებარეობს ქალაქ ბაგრატიონოვსკში, კალინინგრადის ოლქი, რუსეთის ფედერაცია. კალინინგრადის ოლქის მთავრობის 2007 წლის 23 მარტის დადგენილებით პროისიშ-აილაუს ციხესიმაგრე წარმოადგენს კალინინგრადის ოლქის რეგიონული მნიშვნელობის კულტურული მემკვიდრეობის ძეგლს. 1325 წელს ტევტონთა ორდენის გროსმეისტერ ვერნერ ფონ ორზელნის ბრძანებით ხელოსანმა არნოლდ ფონ ეილენშტაინმა დაიწყო ილეს ციხესიმაგრის მშენებლობა, პრუსიული ციხესიმაგრის სუტვრიტის ადგილზე. ციხესიმაგრის მშენებლობა დაასრულეს 1330 წლისათვის, ეს იყო სწორკუთხა ნაგებობა ზომებით 41 X 43 მ., გარშემო შემორტყმული ჰქონდა წყლით სავსე არხი, ზურგიანი ხიდები და გისოსებიანი ჭიშკრით. აღმოსავლეთის მხრიდან მიაშენეს დიდი ფორბურგი. პირველ დოკუმენტებში ციხესიმაგრეს ეწოვება ილე, შემდეგ - ილადია, მაგრამ ცნობილია - პროისიშ-აილაუს სახელით. 1347 წლამდე ციხესიმაგრე ტევტონთა ორდენის პფლეგარის რეზიდენცია იყო, შემდეგ მასში განთავსდა კამერატის ადმინისტრაცია. მეორე მსოფლიო ომის დროს ციხესიმაგრე ძლიერ არ დაზიანებულა. 1960-იანი წლების დასაწყისამდე ციხესიმაგრის სივრცე ათვისებული იყო. 1960 წლიდან მასში განათავსეს „райпотребсоюзу“, რომელიც შენობას იყენებდა როგორც სასაწყობე ნაგებობას. 1964 წელს სამეცნიერო-სარესტავრაციო საზოგადოების სახელოსნომ შეისწავლა ციხესიმაგრის მთელი ტერიტორია. აღმოჩნდა, რომ ციხესიმაგრის მდგომარეობა იყო საკმაოდ ცუდი, რადგან ომის შემდეგ იგი არც ერთხელ არ გარემონტებულა. დასავლეთის ფლიგელის ადგილზე ააშენეს ტირი, რომელიც დაანგრიეს 1990-იან წლებში. 1990 წლის აგვისტოში შუა სექციაში გაჩნდა ხანძარი. 1990-იანი წლების დასაწყისში გადაწყდა, რომ ჩატარებულიყო მცირე გათხრები და გადაეკეთებინათ ფორბურგი სასტუმროდ, მაგრამ მომდევნო ეტაპზე ფორბურგი მიატოვეს. 20ო6 წლის 5 ივნისს ციხესიმაგრის სახურავში გაჩნდა ხანძარი, რის შედეგავაც დაიწვა 80 კვ. მ. სახურავი. Пруссия 39 Замок Прейсиш-Эйлау (Preussisch Eylau) დაარქივებული 2017-09-12 საიტზე Wayback Machine.